cyanic-selkie/wikianc huggingface dataset:
Ramsay MacDonald
Earste regear
In oare wichtige feroaring yn 'e Britske ynternasjonale polityk ûnder it regear-MacDonald wie de erkenning fan 'e Sovjet-Uny, dêr't yn febrewaris 1924 ûnderhannelings oer úteinsetten. Hoewol't noch de Konservativen, noch de Liberalen dêr bliid mei wiene, kaam it regear úteinlik te fallen oer de saak-Campbell. Dy omfieme de ferfolging fan 'e loftse krante Workers' Weekly foar oansetten ta rebûlje. MacDonald woe neat witte fan sinsuer en woe de saak stopsette litte, mar de Konservativen wiene dêr fûleindich op tsjin, en de Liberale Partij tsjinne der in eigen amendemint oer yn. MacDonald besleat om 'e stimming dêroer as in moasje fan wantrouwen te beskôgjen, en doe't in mearderheid fan 'e Legerhûsleden derfoar stimde, tsjinne er it ûntslach fan syn regear yn.
Twadde regear
It die lykwols bliken dat it regear-MacDonald gjin effektyf antwurd hie op 'e ekonomyske krisis dy't ûntstie nei de Beurskrach fan 1929 en dy't him geandewei 1930 ferdjippe ta de Grutte Depresje. De Labour-minister fan Finânsjes, Philip Snowden, wie in rigide oanhinger fan 'e otterdokse ekonomyske lear, en stie gjin ekstra oerheidsbestegings ta om 'e ekonomy der boppe-op te helpen, nettsjinsteande de oproppen dêrta fan Labourlid Oswald Mosley, de lieder fan 'e Liberale Partij David Lloyd George en ekonoom John Maynard Keynes. Doe't syn foarstellen kear op kear ôfwiisd waarden, betanke Mosley yn 1931 foar it lidmaatskip fan Labour en foarme er syn eigen partij, dy't neitiid it faksisme as ideology oannaam.
In a Valley of Violence
Plot
Neitiid sit de pleatslike marshal by de doar fan it hotel op Paul te wachtsjen. Hy blykt Clyde Martin te wêzen, de heit fan Gilly, en hy is in oarlochsfeteraan mei in houten poat, dy't Denton yn in izerne greep hâldt. De marshal sjocht oan Paul fuort dat er mei in oare âld-soldaat te krijen hat, en nei't er him ûnderstien hat oer wat der bard is, freget er him om Denton te ferlitten en nea werom te kommen. Om't Paul dat dochs al fan doel wie, binne de beide mannen it gau iens. Mary-Anne, dy't harsels wysmakket dat se yn it koarte skoftke dat se him ken, fereale op Paul wurden is, jout him in foto fan harsels mei, sadat er har net ferjitte sil.
Grutte Priis Formule 1 fan Itaalje 2020
Utslaggen fan de Grutte Priis Formule 1 fan Itaalje 2020 yn Monza op 6 septimber 2020. It wie de achtste race fan 17 races fan de Formule 1 yn 2020. Hy waard op Monza hâlden. De race waard hâlden oer 53 omgongen, op it 5.8 km lange sirkwy foar in raceôfstân fan 307 kilometer.
André Roelof Scholten
André Roelof Scholten (Arnhim, 4 augustus 1910 – Skingen, 1 novimber 1944) wie in Frysk dichter en predikant.
Karmel fan Lisieux
De Karmel fan Lisieux is in kleaster fan de karmelitessen yn Lisieux, Frankryk. It is it kleaster dêr't Theresia fan it Bern Jezus en it hillich Antlit wenne, dy't yn 1925 hillich ferklearre waard. Ek tsjintwurdich wennet der noch in mienskip fan karmelitessen. De Karmel kin foar in diel besjoen wurde en der is bliuwend in eksposysje oer it libben fan Sint-Theresia.
Skiednis
Tsjin it ein fan de 19e iuw groeiden de spannings tusken de Roomsk-Katolike Tsjerke en de Tredde Republyk. Guon nonnen wiene benaud dat hja itselde lot diele soene as dat fan de karmeliten fan Compiègne. Safier kaam it net, mar de Frânske steat ferdreau yn 1903 de religieuze kongregaasjes út it lân (in soad muontsen en nonnen flechten nei Belgje). De karmelitessen fan Lisieux wisten lykwols oan it dekreet fan útsetting te ûntkommen en bleaune yn harren kleaster.
Us-Leaffrouwekatedraal (Sion)
Skiednis
Brannen en kriichsgeweld yn de lette midsiuwen skansearren it romaanske bouwurk sa'n soad, dat it tsjerkeskip tusken 1450 en 1500 troch in goatysk skip ferfongen waard. Tegearre mei de romaanske toer út de 13e iuw foarmet dy bou de tsjintwurdige katedraal. Yn de jierren 1947-1948 waard it koer mei twa traveeën nei it easten te langer makke.
Firebrand
Ynhâld
Underwilens hat de Aureas Slee himsels yn it izige noarden fersterke, en no komt er werom om wraak te nimmen op al dejingen dy't him dwerseide hawwe. As er kening Zachary op it spoar is, wurdt er lykwols ôflaat troch wat oars. Hy ken de macht fan 'e tsjoenster werom dy't him oproppen en dêrmei safolle leed rokkene hat. De iisgeast bejout him nei de no wer ôfsletten hellepoarte ta, dêr't Beppe op dat stuit har grutste triomf belibbet, en stekt it âldminske dea mei in iisjûkel, wêrnei't er op 'e siik giet nei syn oare fijannen. Troch de dea fan Beppe nimt de macht fan har magy ôf en kin Karigan ûntkomme. As avataar fan 'e god fan 'e dea hat se macht oer de geasten fan 'e deaden, en Beppe har geast ferwiist se sadwaande nei de hel dy't hjir sa deunby is. As de Aureas Slee kening Zachary te liif wol, stjit er dêrby op Narivanine, dy't sels ek op wraak út is. Mei't de winter op syn ein rint, ropt hja de geast fan 'e sudewyn oan, dy't in waarme rûzer út it suden waaie lit. De Aureas Slee teit alhiel fuort, útsein syn ûnstjerlike hert, dat Narivanine dêrnei sels yn har nimt, sadat sy de nije geast fan snie en iis wurdt.
Blood Lite III: Aftertaste
De ferhalen yn 'e bondel binne skreaun troch foaroansteande auteurs as Jim Butcher, Kelley Armstrong, L.A. Banks en Sherrilyn Kenyon. Alle ferhalen út Blood Lite III: Aftertaste waarden yn dizze bondel foar it earst publisearre, hoewol't de measten neitiid troch de respektivelike skriuwers op 'e nij útjûn binne yn eigen ferhalebondels. Blood Lite III: Aftertaste waard yn 2012 publisearre troch de New Yorkske útjouwerij Gallery Books.
Kabaal
Oarsprong
It wurd fersprate him yn it Ingelsk troch it midsiuwske Latynske cabbala en it Frânske cabale. Oant it midden fan de santjinde iuw hat it him fierder ûntjûn om in mjitte fan yntrige, dy't troch in lytse groep dien waard, oan te tsjutten.
Sjajinsk
Fonology
It Sjajinsk wurdt skreaun mei in Latynsk alfabet dat út mar 14 letters bestiet: a, e, h, k, m, n, o, p, s, š, t, v, x en ’.
Hongaarske Opstân (1956)
Ynternasjonale reaksjes
Op ynternasjonaal nivo wienen de reaksje op de ynfal fan de Sowjet-Uny heftich, mar úteinlik net botte trochtaastend. Der wiene wrâldwiid protesten yn haadstêden. De Amerikaanske presidint Dwight D. Eisenhower doarde him net yn it konflikt te mingen út eangst foar in eskalaasje fan it konflikt dat liede kinne soe ta in oarloch tusken de Sowjet-Uny en de Feriene Steaten. Hongarije hearde ommers ûnbetwiste ta de offisjeus troch de Feriene Steaten erkende ynfloedssfear fan de Sowjet-Uny, en grinze boppedat oan dit lân. Men fermoede dat de Sowjet-Uny dêrom militêre assistinsje oan de opstân net akseptearje soe, en mooglik hurd werom slaan soe.
Gefolgen
De opstân koste tûzenen it libben en mear as 150.000 Hongaren sloegen op de flecht. Premier Nagy flechte nei de Joegoslavyske ambassade. Doe't hy dizze ferlitte woe waard hy lykwols finzennomd. Nei in proses waard hy yn juny 1958 eksekutearre. Kardinaal József Mindszenty flechte nei de Amerikaanske ambassade. Hy soe dêr fyftjin jier bliuwe. Yn Hongarije sels waarden mear as trettjintûzen minsken finzen setten. Dêrfan binne nei skatting 350 eksekutearre.
Kwa jie regearing wie wat folge in repressyf kommunistysk rezjym ûnder lieding fan János Kádár. Letter waard dit in bytsje ferlichte ("Goulasj-kommunisme"), mar de Hongaren soenen altiten in wrok tsjin him hâlde bliuwe. Yn 1989 moast hy dan ek it fjild romje.
Tsaritsyno
Skiednis
It gebiet waard yn 1712, doe't it noch ûnder de oarspronklike namme "Tsjornaja Grjas" ('Swarte Modder') hiet, troch tsaar Peter I oan de Moldauske prins D.K. Kantemir skonken. Syn soan A.D. Kantemir ferkocht it lângoed oan Katarina de Grutte, dy't it gebiet omdope liet yn Tsaritsyno ('plak fan de tsarina'). Hja wie fan doel om dêr foar de poarten fan Moskou in residinsje te bouwen en joech de opdracht om dêr in slot del te setten, dat net ûnderdwaan moast foar de grutte Sint-Petersburchske bouwurken. Nei tsien jier wurk ûnder lieding fan de arsjitekt Vassili Basjenov wie Katarina de Grutte tige min te sprekken oer it risseltaat en liet it fuort wer ôfbrekke.
St. Leodegar im Hof
Beskriuwing
De byldhouwer en arsjitekt Niklaus Geisler (1585–1665) fersoarge de ynrjochting fan de tsjerke en levere it byldhouwurk foar de alters, it koerstuolte en de fierdere ynrjochting fan de tsjerke. It heechalter waard skonken troch de doedestiidske nuntius Ranuccio Scotti, dy't graach in wurk neffens in romeinsk foarbyld yn de tsjerke hawwe woe. It fan swarte moarmer makke heechalter hat in skilderij fan Giovanni Lanfranco (1582–1647), dy't Jezus op de Oliifberch foarsteld mei in ingel dy't Him in tsjelk foarhâldt. It trijedielige koerstek is mei in soad each foar details tusken 1641 en 1643 makke troch Johann Reiffel út Konstanz.
It saneamde Maria-End-Altar stiet yn it noardlike sydskip en waard by de brân yn 1633 op 'e tiid út de tsjerke helle. It Seel-Altar toant op in reliëf de stjerrende Marije mei om har hinne de apostels. In oar sydalter toant de krúsôfname fan Jezus. De piëta dy't yn dat alter yntegrearre waard is ek in keunstwurk dat by de brân fan 1633 rêden waard.
Domtsjerke fan Cefalù
Opgravings
Opgravings yn de katedraal hawwe dielen fan in mozaïek út de 6e iuw bleatlein. Se stelle in drinkende do, dielen fan twa oare fûgels, twa beamkes en in leeljefoarmige blom yn in kader fan ogivale en rútmotiven foar. Mooglik stamt it mozaïek fan in âldere byzantynske basilyk.
Flakte-Algonkwynske talen
Karakteristiken
De Flakte-Algonkwynske talen wurde (of waarden) sprutsen troch guon Yndiaanske folken op 'e Grutte Flakten fan Noard-Amearika, dêr't se frij isolearre rekken fan 'e oare Algonkwynske talen, dy't folle eastliker en noardliker sprutsen waarden, benammen yn it gebiet fan 'e Grutte Marren, oan 'e eastkust fan it kontinint en yn wat no sintraal Kanada is. Dêrfandinne dat de Flakte-Algonkwynske talen derom bekendstiene dat se grutte fonologyske en leksikale ferskillen ûntjûn hiene mei it Proto-Algonkwynsk, de oertaal dêr't alle Algonkwynske talen út fuortkommen binne. Hjirûnder in pear foarbylden. (De letter θ stiet foar de stimleaze "th", lykas yn it Ingelske thin; de asterisk foar de Proto-Algonkwynske wurden tsjut oan dat dy wurden net oerlevere binne, mar rekonstruëarre troch taalkundigen, op grûn fan systematyske klankferskowings yn 'e talen dy't derút fuortkommen binne.)
Freestyleskyen op de Olympyske Winterspullen 2022
It freestyleskyen op 'e Olympyske Winterspullen 2022 wurd hâlden fan 3 oant en mei 19 febrewaris hâlden yn Peking, yn Sina. It hat plak yn de Genting Snow Park en Big Air Shougang.
Rorichum
Religy
De tsjerke fan Rorichum is in rjochthoekige sealtsjerke sûnder apsis. Hy komt fan it begjin fan de fjirtjinde iuw. De frijsteande klokkestoel waard al inkelde desenniums foar de tsjerke boud. De gemeente skeakele nei it Oldersumer Kollokwium yn 1526 by de Reformaasje oer fan it katolike op it protestantske leauwen. Sûnt 1920 hat Rorichum gjin dûmny mear en brûkt dy fan Oldersum.
Sersjant-majoar
Skematysk oersjoch
Oersjoch fan 'e sersjant-majoarsrangen mei ekwivalinten yn oare kriichsmachtûnderdielen: 1) by de artillery en de kavalery
Storm Front (roman fan Jim Butcher)
Storm Front is in roman fan it fantasysjenre skreaun troch de Amerikaanske auteur Jim Butcher. De titel betsjut: "Stoarmfront", of yn dit gefal "Swierwaarsfront" (yn it Ingelsk wurdt swierwaar oantsjut as in thunderstorm). It boek, dat skreaun is yn it ik-perspektyf, foarmet it earste diel fan 'e romansearje The Dresden Files, dy't ta it subsjenre fan 'e urban fantasy heart. Yn Storm Front komt de lêzer yn 'e kunde mei Harry Dresden, praktisearjend tsjoender en privee-detektive te Chicago, dy't konfrontearre wurdt mei in pear grouwélige, mei tsjoenderij útfierde moarden, wylst er tagelyk in ferdwûne man opspoare moat. Butcher skreau Storm Front wylst er yn 1996-1997 in oplieding kreätyf skriuwen folge. As titel hied er oarspronklik Semiautomagic yn 'e holle, in wurdboarterij op semiautomatic ("semy-automatysk gewear") en magic ("tsjoenderij"). It wie in hiele toer om in útjouwer foar it boek te finen, mar mei help fan 'e fêstige skriuwster Laurell Hamilton slagge dat úteinlik dochs.
Dreamtiid
De Dreamtiid (Ingelsk: Dreamtime of The Dreaming) is de skeppingstiid yn 'e mytology fan 'e Aboriginals, de oarspronklike, lânseigen befolking fan Austraalje. De namme 'Dreamtiid' wol safolle sizze as "de reäliteit is in dream". It wie eins net echt in tiid fan skepping, mar earder fan 'e oardering fan 'e wrâld. It is dêrtroch nau ferbûn mei it Aboriginal-systeem fan wetten en oertsjûgings dat ek hjoed oan 'e dei noch tige ynfloedryk is yn 'e tradysjes fan 'e ûnderskate Aborizjinal-folken. De namme 'Dreamtiid' waard betocht troch blanken om 'e ynformaasje begrypliker te meitsjen. Aboriginals brûke leaver de oantsjutting yn harren eigen talen, lykas yn Sintraal-Austraalje Tjukurpa.
De Tjukurpa beäntwurdet fragen oer it libben. Hy leveret ek de regels foar hâlden en dragen en hoe't men mei-inoar libje moat. De komplekse relaasje tusken minsken, bisten, planten en it lân wurdt dermei ferklearre, bgl. hoe't en wêrom't it lân fersoarge wurde moat. De Tjukurpa biedt ynformaasje oer wat iten wurde kin, de regels fan it houlik, inisjaasjeriten, en de rituelen fan 'e dea. Guon dielen fan 'e Dreamtiid binne allinich bekend foar dejingen dy't it rjocht op 'e kennis urven hawwe. De rituelen en histoaryske foarfallen omtrint de Tjukurpa wurde, ek hjoed de dei noch, net yn detail útbrocht oan net-Aboriginals.
Storm Front (roman fan Jim Butcher)
Ynhâld
By it hûs yn Lake Providence binne alle doarren op 't slot en der is nimmen thús, of alteast, der wurdt net iependien. Harry fynt der bûtendoar in plastic kokerke foar in filmroltsje. As er mei in miks fan sjantaazje en omkeaperij de help ynropt fan Toet-toet, in elfke, fertelt dy him dat der justerjûn wol deeglik lju yn it hûs oanwêzich wiene, dy't seks bedreaune en dêrby fan bûtenôf, troch it rút hinne, filme waarden troch in strúnjeier. Harry sjocht dêryn syn fermoeden befêstige dat Victor Sells by de frou wei gien is om mei oare froulju om te slaan. As er fuort sil, komt Donald Morgan him oer it mad, de warder dy't Harry foar de Wite Ried yn 'e rekken hâldt. Dy makket him op net mis te fersteane wize dúdlik dat er Harry derfan fertinkt efter de dûbele moard op Tommy Tomm en Jennifer Stanton te sitten. Sadree't er útfigelearre hat hoe't Harry de moarden bewurkmastere hat, sil er Harry foar de Wite Ried slepe, sadat er dan einlings en te'n lêsten de deastraf krije sil. Werom yn Chicago is Harry troch de konfrontaasje mei Morgan te lulk en senuweftich om te sliepen, dat hy bringt it grutste part fan 'e nacht troch yn syn laboratoarium, yn 'e kelder ûnder syn appartemint yn it sûterrên fan in flatgebou. Dêr brout er toverdrankjes mei help fan Bob, in elemintêre geast fan 'e lucht mei in yngeande kennis fan magy, dy't dêr op 'e boekeplanke in minsklike skedel bewennet.
Tsjin 'e jûn wurdt Harry wekker skille troch Linda Randall, dy't seit dat se wit wa't efter de dûbele moard sit. Se wol der oer de tillefoan net oer prate, mar se sil by him delkomme om it him te fertellen. Wylst it driigjende swierwaar losbarst, komt Linda nea opdaagjen, mar Susan Rodriguez wol, mei wa't Harry dy jûns ommers in troch him folslein fergetten ôfspraakje hie. Net folle letter arrivearret der ek in demon. It ding is oproppen troch de ûnbekende tsjoender, en hat opdracht krigen om Harry te deadzjen. Troch in toverdrankje te drinken foar in flugge ûntsnapping, dat er twa nachten earder makke hat, witte Harry en Susan by de demon lâns út syn appartemint te ûntkommen, mar as it drankje útwurke is, hjitfolget de demon harren troch it swierwaar troch de ferlitten strjitten fan Chicago. Om't der de nacht fan 'e dûbele moard ek swierwaar wie, begrypt Harry no hoe't de ûnbekende tsjoender sa'n ûnbidige magyske krêft hawwe kin: hy tapet de enerzjy fan it swierwaar ôf om as branje foar syn betsjoenings te tsjinjen. Harry hat no gjin oare kar mear as om itselde te besykjen: hy brûkt it swierwaar om himsels genôch macht te jaan en ferneatigje de fysike foarm fan 'e demon yn 'e wrâld, sadat it wêzen weromsmiten wurdt nei hokker wrâld oft it dan ek mar weikomt. Op 'e nij ferskynt Donald Morgan, diskear om Harry derfan te beskuldigjen dat dy de demon sels oproppen hie. Morgan seit him oan dat moandeitemoarn by moarnsdage de Wite Ried gearkomme sil om oer Harry syn lot te beslissen.
La Madeleine
De Madeleine is in parochytsjerke fan it aartsbisdom Parys. Alle dagen wurde der missen fierd.
Revolúsje
De bou einige ynearsten mei it útbrekken fan de revolúsje. Yn dy tiid stienen allinne dielen fan de bûtenmuorren en de pylders fan de portikus oan de súdlike kant.
Restauraasje
Under de katolike restauraasje joech kening Loadewyk XVIII opdracht it gebou de funksje fan tsjerke werom te jaan en te wijen oan Marije Madalena. De wurksumheden waarden nei de dea fan Vignon yn 1828 troch de arsjitekt Jean-Jacques-Marie Huvé (1783–1852) fuortset. Yn 1837 waard noch efkes útsteld om fan it gebou mar in stasjon te meitjen, mar it gebou waard lang om let dochs yn 1842 as tsjerke ôfboud. Op 9 Oktober 1845 waard it gebou as parochytsjerke ynwijd.
Maj Sjöwall
Priveelibben
Sjöwall troude yn 1955 mei har earste man, tydskriftredakteur Gunnar Isaksson, fan wa't se yn 1958 skiede. Yn 1959 wertroude se mei fotograaf Hans J. Flodquist, fan wa't se lykwols yn 1962 ek skiede. Fan 1962 ôf hie se in trettjin jier duorjende relaasje mei skriuwer Per Wahlöö, hoewol't sy beiden nea trouden. Hja bleaune byinoar oant de dea fan Wahlöö yn 1975.
Billboard Hot 100
De earste nûmer 1-hit fan 'e Billboard Hot 100 wie Poor Little Fool, fan Ricky Nelson, op 4 augustus 1958. Oant en mei de wike dy't einige op 2 maaie 2020 hie de hitlist 1.098 ferskillende nûmer 1-hits hân.
Star Wars Holiday Special
Plot
De smokkelder en rebel Han Solo reizget mei syn ko-piloat en freon, de Wookiee Chewbacca, yn harren romteskip de Millennium Falcon nei de planeet Kashyyyk, de thúswrâld fan 'e Wookiees, sadat Chewbacca de hjeldei Libbensdei yn it selskip fan syn famylje trochbringe kin. Nei't se ôfset binne fan Tatooine, wurde se efterfolge troch twa stjerreslachskippen fan 'e striidkrêften fan it diktatoriale Galaktysk Keizerryk. Han wol omkeare, mar Chewbacca bepraat him om fierder te gean, en se ûntkomme troch nei de hyperromte te springen.
Boston Celtics
Werom oan de top
Dochs duorre it net lang foar't de Celtics wer meidiene om de NBA-titel. Mei ûnder oare Dave Cowens en John Havlicek wie Boston gau werom yn de play-offs. Sa dominant as yn de jierren 60 wie de ploech in desennium letter net, mar Celtics waard wol twa kear kampioen. Havlicek waard de spiler dy't yn syn karriêre de measte punten punten makke hat foar de Celtics. Hy naam ôfskied yn 1978.
Cees den Heyer
Cees J. den Heyer (Skeveningen, 6 april 1942 – 31 maart 2021) wie yn Nederlânske protestantske teolooch. Mei teologen as Herman Wiersinga en Harry Kuitert liet er grifformearden oars tsjin de wierens fan grifformeare dogmas sjen.
Country Airplay
Country Airplay is in Amerikaanske hitlist mei sechstich plakken foar singles fan countrymuzyk, dy't útslutend gearstald wurdt op basis fan airplay: hoe faak oft in liet op 'e radio draaid wurdt. De list wurdt sûnt 20 jannewaris 1990 ienris yn 'e wike publisearre troch it tydskrift Billboard. De earste nûmer 1-hit op Country Airplay wie Nobody's Home fan Clint Black. De lieten dy't it langste op nû. 1 yn 'e Country Airplay-list stien hawwe, binne Amazed fan Lonestar (1999) en It's Five O'Clock Somewhere fan Alan Jackson en Jimmy Buffett (2003), dy't it earste plak allebeide 8 wiken fêstholden. More Than a Memory, fan Garth Brooks, út septimber 2007, is it iennichste liet dat op Country Airplay ea út it neat wei nei nûmer 1 ta sprongen is.
Tacoma (Washington)
Skiednis
De krite dêr't Tacoma no leit waard foàr de kolonisaasje troch de blanken al tûzenen jierren bewenne troch lânseigen Yndiaanske folken, yn 't lêstoan benammentlik troch de Pûjallup. Yn 1852 boude de Sweedske kolonist Nicolas Delin yn it gebiet in houtseagerij dy't gebrûk makke fan wetterkrêftenerzjy, mar de lytse delsetting dy't dêromhinne groeide, waard ferlitten en ferrinnewearre ûnder de Jakima-Oarloch fan 1885-1856. Yn 1864 waard op hast itselde plak troch Job Carr, in feteraan út 'e Amerikaanske Boargeroarloch, in nije delsetting stifte. Hy ferkocht syn lân letter oan 'e projektûntwikkelder Morton M. McCarver, dy't it doarpke de namme fan Tacoma joech.
1950-er jierren
Oersjoch
It dekolonisaasjeproses, dat yn 'e twadde helte fan 'e 1940-er jierren stadich op gong kommen wie yn Aazje, sette him dêr yn 'e fyftiger jierren fuort en makke yn 'e twadde helte fan dat desennium ek in begjin yn Afrika. Dat gie net sûnder slach of stjit. Yn Kenia waard in protte bloed fergetten wylst de Britten de Mau-Mau-rebûlje besochten te ûnderdrukken, en yn 'e Magreb gie it noch mâlder doe't de Frânsen it yn 'e Algerynske Oarloch opnamen tsjin Algerynske frijheidsstriders. Yn Súdeast-Aazje besocht Frankryk fierders yn 'e Earste Yndosineeske Oarloch út alle macht om Fjetnam as koloanje te behâlden, mar nei de jammerdearlike nederlaach yn 'e ferneamde Slach by Dien Bien Phu, yn 1954, moasten de Frânsen dêr belies jaan. De Suëzkrisis fan 1956 markearre de definitive ein fan it Feriene Keninkryk en Frankryk as wrâldmachten.
Frekwinsje
Weachgetal
Soms sprekt men ek oer in romtlike frekwinsje (of weachgetal). Yn dat gefal besjocht men hoe faak oft in beskaat foarwerp of ferskynsel op 'e nij foarkomt by it ôflizzen fan in ôfstân. De ienheid fan in romtlike frekwinsje is resiproke meter (m–1). In foarbyld is de romtlike frekwinsje fan lantearnepeallen by in autosnelwei lâns. Dêrfan stiet der bgl. eltse 100 m ien. De romtlike frekwinsje is dan 0,01 m–1. Wannear't men mei konstante faasje by de lantearnepeallen lâns riidt, is der dochs wer in direkt ferbân mei tiidsfrekwinsje, want men komt de lantearnen dan mei in beskate (tiids)frekwinsje foarby.
Bestoarming fan it Amerikaanske Kapitoal (2021)
Troch de rebûlje waard de gearkomste fan de Senaat en it Hûs fan Offurdigen fjouwer oere lang útsteld en nei it kommen fan fersterking fan de feiligenstsjinsten koe de mannichte weromkrongen wurde en de gearkomste koe dêrnei fierder gean. It resultaat fan it Kieskolleezje waard yn de rin fan dy nachts bekrêftige.
Sersjant
Skematysk oersjoch
Oersjoch fan 'e sersjantsrangen mei ekwivalinten yn oare kriichsmachtûnderdielen: 1) by de artillery en de kavalery
Nachtmiel
Ynhâld
It fieren fan it Nachtmiel is foar dyjingen dy't belidenis fan harren leauwen yn Jezus Kristus, dy't troch syn dea en opstanning harren fan harren sûnden rêden hie, dien hawwe foar God en Syn gemeente. It Nachtmiel jout in ferbining mei God en oare leauwigen. Yn de measte protestantske tsjerken, sa as yn de herfoarme en grifformearre tsjerken wurdt ornaris meidien nei't men in iepenbiere belidenis yn it leauwe ôflein hat. Yn oare tsjerken kin in elts dy't meidwaan wol, meidwaan. It Nachtmiel wurdt gauris dien mei it dêrfoar ornearre nachtmielguod, sa as bygelyks in nachtmieltsjelk.
Claire Dames
Claire Dames, echte namme: Tasia Nicole Turner (Sacramento (Kalifornje), 13 augustus 1981), is in Amerikaansk neakenmodel, stripper en pornografysk aktrise fan mingd Angelsaksysk Amerikaansk, Frânsk en Nederlânsk etnysk komôf. Hja sette yn 2006 útein mei in karriêre yn 'e Amerikaanske pornoyndustry en spile yn in grut tal films. Har artystenamme 'Claire Dames' is in wurdspiling op 'e namme fan mainstream-aktrise Claire Danes.
Libben en karriêre
Dames waard yn 1981 berne yn Sacramento, de haadstêd fan 'e Amerikaanske steat Kalifornje. Hja sette om 2005 hinne útein mei in wurkpaad as stripper en neakenmodel, en makke yn 2006 har debút yn in pornografyske film. Neffens de Internet Adult Film Database (IAFD) hat Dames sûnt yn likernôch 200 films spile, û.m. foar sokke foaroansteande labels as Vivid Entertainment, Anabolic Video, Red Light District, Jules Jordan Video, Elegant Angel, Digital Playground, Shane's World, Hustler Video, Devil's Film, Zero Tolerance en Diabolic Video.
Fort Oranje
yn Nederlân:
Landsting (Sweden)
Op 1 jannewaris 1999 waarden de foegen fan de landsting yn de provinsjes Skåne län en Västra Götalands län útwreide, wêrnei't dy omneamd waarden ta regio's. Deselde feroaring ûndergie de landsting yn Hallands län yn 2011, en fan 2015 ôf barde dat yn nochris sân provinsjes. De benamming 'regio' is lykwols net offisjeel, want op papier binne de regio's noch hieltyd landsting.
Hunze en Aa's
It nije wetterskip krige de namme Hunze en Aa's, neamd nei de Hunze, de Drintske Aa, de Mussel-Aa, de Ruiten-Aa en de Westerwâldske Aa, de fiif wichtichste rivieren yn it gebiet.
Smolny-kleaster (Sint-Petersburch)
It Smolny-kleaster (Russysk: Смольный монастырь) of it Smolny-kleaster fan de Opstanning is in Russysk-otterdokse katedraal oan de Neva yn it Russyske Sint-Petersburch. De gebouwen om 'e katedraal hinne wiene oarspronklik bedoeld om in kleaster te wurden (dêrfandinne de namme fan it kompleks), mar troch omstannichheden is dat nea wat wurden.
Boarch Eltz
Boarch Eltz is in 12e-iuwske hichteboarch yn Dútslân. De boarch stiet op in rots yn de delte fan it rivierke de Elts, in sydrivier fan de Mûzel, op it doarpsgebiet fan de Ortsgemeinde Wierschem yn Rynlân-Palts. Sûnt mear as acht iuwen is de boarch yn it besit fan de famylje Eltz. It kastiel heart lykas ek it slot Bürresheim en de boarch Lissingen ta de kastielen yn de Eifel dy't nea mei geweld oermastere waarden. It kastiel is ien fan de topattraksjes fan Dútslân en is yn de simmermoannen mei in rûnlieding foar in diel te besjen.
Phil Bloom
thumb|300px|Phil Bloom yn it telefyzjeprogramma Hoepla Phil Bloom (Berkel en Rodenrijs, 27 novimber 1945) is in Nederlânsk keunstnares.
Hoepla
Mids jierren sechtich waard Phil Bloom opnaam yn 'Fluxus', in tige alternative artistyke beweging. Fluxus hie ûnder mear it doel en brek troch de 'boargerlike sleauwens' fan de mienskip en brûkte Phil dêrfoar as 'brekizer'.
Lêste Nachtmiel
It foarfal
Yn de oanrin nei it feest fan it ûnsuorre brea sochten de skriftgelearden en hegepreesters nei in mooglikheid om Jezus te deadzjen. Doe dreau Satan yn de apostel Judas en hy gie nei de preesters en de timpelwacht om te oerlizzen op hokker wize hy Jezus oeleverje koe. Op de dei fan it ûnsuorre brea joech Jezus Petrus en Jehannes opdracht om it peaskemiel klear te meitsjen. Yn de stêd kamen de twa apostels in man mei in krûk tsjin, dy't harren in grutte boppeseal sjen liet dêr't it peaskemiel plak fine koe. Dy jûns kamen Kristus mei de apostels byinoar yn de boppeseal. Jezus wist dat Hy de oare deis stjerre soe en dêr dielde Kristus foar de lêste kear bôle en wyn mei syn apostels. Hy naam it brea, briek it en joech it de learlingen mei de wurden Dit is Myn lichem, dat foar jimme jûn wurdt, bliuw dit dwaan om my te betinken. Nei it miel naam Kristus de beker mei de wurden: ''Nim dizze beker en drink der út, want it is de beker fan it ivich duorjende ferbûn, dit is it bloed dat foar jim en alle minsken fergetten wurdt om de sûnden te ferjaan. Bliuw dit dwaan om My te betinken''. Deselde jûn fertelde Jezus de apostels dat hy troch it ferrie fan ien fan harren oerlevere wurde soe sa't dat beskikt wie. Wylst de apostels strideraasje krigen oer de fraach wa't dat wol net wêze koe frege Judas oan Jezus wa't de ferrieder wie en Jezus andere him dat hy it wêze soe en dat hy mar gau dwaan moast wat er fan doel wie. Judas ferliet doe it selskip en de apostels hiene der gjin aan fan wat dit te betsjutten hie en tochten dat Judas, dy't ek ponghâlder wie, der op út stjoerd waard om wat te keapjen. Doe't Jezus harren fertelde wat him te wachtsjen stie, sei Petrus dat er him nea fan Jezus ôfkeare soe. Jezus andere: Wier, Ik sis it dy: fannacht noch, ear't de hoanne kraaid hat, silst trije kear sizze, datst My net kenste. Dêrnei giene Jezus en syn dissipels nei it hôf fan Getsémané, dêr't Jezus oppakt wurde soe.
Biatlon op de Paralympyske Winterspullen 1992
De Ve Paralympyske Winterspullen waarden yn 1992 hâlden in Tignes-Albertville, Frankryk.
Lemsterbrêge
De brêge, in baskúlbrêge, is yn 1964/65 oan lein. Foar dy tiid lei hjir in draaibrêge. Dy brêge waard betsjinne fan de stêd út, mei de súdtoer fan de Wetterpoarte as brêgewippershúske. De nije brêge hat it brêgewippershúske lykwols op de fiere wâl.
Anson Mills
Anson Mills (Thorntown (Indiana), 31 augustus 1834 – Washington, D.C., 5 novimber 1924) wie in Amerikaansk militêr dy't yn 'e Amerikaanske Boargeroarloch en de Grutte Sû-Oarloch fan 1876 focht. Teffens wied er wurksum as yngenieur en lânmjitter, wêrby't er it strjitteplan fan 'e stêd El Paso ûntwurp. Letter wie Mills de útfiner fan in ferbettere soarte patroangurdle, mei de produksje wêrfan't er as ûndernimmer syn fortún makke.
Militêre karriêre
Nei ôfrin fan 'e Boargeroarloch bleau Mills yn it Amerikaanske Leger. Hy kaam by it Amerikaanske 3e Kavaleryrezjimint te tsjinjen en waard stasjonearre oan 'e frontier, yn it Wylde Westen. Under de Grutte Sû-Oarloch fan 1876 wied er yn súdlik Montana belutsen by ferskate konfrontaasjes mei de Lakota en de Noardlike Sjajinnen, earst yn maart ûnder kolonel Joseph J. Reynolds yn 'e Slach oan de Powderrivier, en doe ûnder de simmerkampanje ûnder lieding fan brigadegeneraal George Crook yn 'e Slach by Prairie Dog Creek, de Slach oan de Rosebud en de Slach by Slim Buttes. Teffens wie Mills oanwêzich by Crook syn Hynstefleismars, dy't sa neamd waard om't ûnderweis de rantsoenen oprekken en de soldaten har eigen hynders opite moasten. Neitiid klom Mills stadichoan op nei de rang fan kolonel, mei it befel oer it Amerikaanske 3e Kavaleryrezjimint, oant er yn 1897 mei de rang fan brigadegeneraal mei pinsjoen gie.
Narteks
Foar de narteks kin ek noch in atrium lizze (in fjouwerkant foarplein, ferlykber mei de krúsgong fan it midsiuwsk kleaster). Yn gefal fan âlde kristlike basiliken, kin it foarplein omjûn fan portiken ek narteks neamd wurde. Te ferlykjen festibules yn oare tsjerkegebouwen, bygelyks by in romaanske basilyk of in goatyske katedraal, wurde net narteks neamd.
Tsjerke fan de Mem Gods fan de Boarne Dy't Libben Jout (Tsaritsyno)
De Tsjerke fan de Mem Gods fan de Boarne Dy't Libben Jout (Russysk: Храм иконы Божией Матери «Живоносный Источник»), of ek wol de Zjivonosovskaja-tsjerke, is in otterdokske tsjerke fan it dekanaat Danilov yn it bisdom Moskou. De tsjerke waard yn de 18e iuw boud yn de styl fan de Elizabethaanske barok en stiet yn it súdlike distrikt fan de Russyske haadstêd op it museum- en lânskipspark Tsaritsyno.
Privolnoje
Privolnoje (Russysk: Приво́льное) is in doarp yn it rajon Krasnogvardejski-rajon fan de kraj Stavropol yn Ruslân. It doarpke leit oan de rivier de Jegorlyk.
Oars
15 kilometer fan Privolnoje leit Krasnogvardeiskoje, it bestjoerlike sintrum fan it rajon, dêr't Michaïl Gorbatjov op de middelbere skoalle gyng. In plakette dêr betinkt de eardere president fan de Russyske Federaasje.
Basilique de Valère
De Basilyk fan Valeria (Frânsk: Basilique de Valère) is in tsjerke op de súdlike fan de twa heuvels oan de grins fan de eastlike binnenstedskant fan Sion yn it Switserske kanton Wallis. Yn de tsjerke hinget ien fan de âldste noch te bespyljen oargels fan 'e wrâld.
Oargel
Sûnt 1969 wurdt it alle simmers brûkt yn it ramt fan it Ynternasjonale Festival foar âlde Oargels (Festival de l’orgue ancien de Valère).
Sion (Switserlân)
It besjen wurdich
Karakteristyk foar Sion is it midsiuwske stedsbyld oan de foet fan twa heuvels mei op de toppen it kastiel fan Tourbillon en de fortifisearre Basilyk fan Valeria (Basilique de Valère). Yn de âlde stêd stiet de goatyske Us-Leaffrouwekatedraal (Notre-Dame de Sion) mei syn romaanske toer. Súdwestlik fan de katedraal stiet de Sint-Theodorustsjerke (Église Saint-Théodule). Mei de twa iuwen duorjende bou fan de tsjerke waard yn 1516 yn let-goatyske styl útein set. In stik fierder eastlik leit it stedhûs (Hôtel de Ville), in renêssânse gebou út 1656-1665 boud mei yn de hal stiennen mei romeinske ynskripsjes.
Theresia fan Lisieux
Bekearing
Ek nei de eksekúsje bidt hja troch foar Pranzini en hja freget oft der missen opdroegen wurde kinne foar de misdiediger. Hja is der wis fan dat God Pranzini ferjout. Har ideeën wie yn dy tiid namste radikaler, om't de publike opiny en de kranten doe net it minste begrutsjen foar feroardielde kriminelen toanden.
Non
Yn de winter fan 1891-1892 wurdt Frankryk troffen troch in swiere grypepidemy. De Karmel fan Lisieux wurdt net sparre en fjouwer nonnen ferstjerre. Alle susters krije it firus, útsein trije wêrûnder Theresia. Hja besteget in soad tiid oan de fersoarging fan har susters en lit sjen dat hja net benaud is en ek saken mei organisearje kin. Fral ek as hja de begraffenissen fan ferstoarne nonnen moat tariede. De mienskip, dy't har somtiden mar fan in bytsje nut beskôge, ûntdiek no in hiele oare Theresia.
Agnès wurdt kleastermem
Yn 1894 skreau Theresia har earste Récréations pieuses. Dat binne lytse toanielstikken, dy't troch in pear nonnen opfierd waarden foar de rest fan de mienskip. Har earste stik waard opdroegen oan Jeanne d'Arc, de frou dy't Theresia sa heech hie en foar wa't yn dy tiid krekt it proses ta sillichsprekking iepene wie. Har talint foar it skriuwen fan stikken krigen in goede ûntfangst en hja mocht mear stikken skriuwe, wêrûnder in twadde oer Jeanne d'Arc. Ek skreau hja op fersyk fan oare nonnen spirituele gedichten.
Wurk
Sûnder tiid te ferliezen gyng Mem Agnès fuort nei de dea fan Theresia oan de slach. Hja foege de trije manuskripten tegearre en ferdielde de tekst yn haadstikken. Op 30 septimber 1898, in jier nei de dea fan Theresia, ferskynt it 475 siden tellende "Histoire d'une âme" yn in oplage fan 2.000 eksemplaren. Isidore Guérin makke de publikaasje finansjeel mooglik en biskop Huhonin ferliende de imprimatur. It boek waard nei alle Karmels en in tal tsjerklike persoanen stjoerd. Al gau waarden nije útjeften publisearre, folge troch in oersetting yn it Ingelsk (The Little Flower of Jesus) yn 1901 en oare talen. De karmeliten fan Lisieux en Mem Agnès stiene fersteld fan it súkses fan it boek. Tsientûzenen minsken wiene rekke troch de wurden fan Theresia.
Dudu
"Dudu" of "Dûdû" hat yn de Wikipedy ferskate betsjuttings:
Richard Rothwell
Richard Rothwell (Athlone, Ierlân, 20 novimber 1800 - Rome, 13 septimber 1868) wie in Iersk keunstskilder, dy't yn 't earste plak ferneamd waard as portret- en sjenreskilder.
Heksadesimaal systeem
Programmeartalen
In pear foarbylden:
De Lapekoer fan Gabe Skroar
Untwikkeling
Yn 1822 bondelen de bruorren Joast en Eeltsje Hiddes Halbertsma harren iere wurk ûnder de titel fan De Lapekoer fan Gabe Skroar, dat Joast doe yn eigen behear útjoech. It wie in boekje mei 36 siden dêr't seis gedichten en ien koart ferhaal yn stiene. Dat wurk waard taskreaun oan 'e fiktive, ier stoarne skriuwer út earder tiid 'Gabe Skroar', dy't foar 't neist in skepping fan Eeltsje west hat. It jin ferskûljen efter sa'n fiktyf auteur wie doedestiden frij normaal, mar Philippus H. Breuker, dy't in lang en yngeand neiwurd tafoege oan 'e werprintinge fan 'e Rimen en Teltsjes út 1993, suggerearret dat in bykommende reden mooglik west hat dat de Halbertsma's it miskien wat ûnnoazel fûnen om twa nammen ûnder sa'n behindich bondeltsje te setten.
Duology
Yn 'e literatuer komme duologyen gauris ta stân om't in wurk te lang is om yn ien bân út te jaan. foarbylden fan duologyen út 'e literatuer binne The Sarantine Mosaic fan Guy Gavriel Kay, besteande út 'e boeken Sailing to Sarantium en Lord of Emperors, de saneamde Grykske duology fan David Gemmell, besteande út Lion of Macedon en Dark Prince, de Cyteen-duology fan C.J. Cherryh, besteande út 'e romans Cyteen en Regenesis, en de Santa Olivia-duology fan Jacqueline Carey, besteande út Santa Olivia en Saints Astray.
Tebaanske Legioen
Boarnen
Letter skreaune ek Gregoarius fan Tours, Fenantius Fortunatus en Walahfrid Strabo oer de wederwarichheden fan it Tebaanske Legioen. Faak wurde dêrby lokale hilligen as leden fan it legioen oan tafoege. Neffens Gergoarius fan Tours soe ek de yn Keulen fereare Gereon en syn gesellen lid west ha fan it legioen.
Esfigmenou-kleaster
Skatkeamer
It kleaster hat ek in grutte samling manuskripten. Fan de 372 manuskripten binne der 75 op perkamint skreaun, guon dêrfan fersierd mei ikonografyske dekoraasjes. Fernemad is it Minologion mei 80 miniatueren. Fieder hat de bibleteek sa'n 2000 printe boeken, wylst noch ris 6000 boeken bewarre wurde yn in oar diel fan it kleaster.
Tsjerke fan Noardbroek
Oargel
It oargel waard yn 2015 nei in restauraasje troch Mense Ruiter wer yn gebrûk nommen.
De Noordstar (Noardbroek)
Eigner fan de mûne is de Mûnestifting Midden en East-Grinslân. De mûne wurdt regelmjittich troch frijwillige mûnders yn bedriuw holen.
Frits Clausen
thumb|Frits Clausen Frits Clausen (Aabenraa (doe yn Prusen), 12 novimber 1893 – Kopenhagen, 5 desimber 1945) wie in Deensk dokter, nasjonaalsosjalistysk politikus en de lieder fan de Danmarks Nationalsocialistiske Arbejderparti (DNSAP) yn de Twadde Wrâldoarloch.
Libben
Nei de oerjefte fan de Dútske troepen op 5 maaie 1945, waard Clausen fêstset en nei it kamp Polizeigefangenenlager Fröslee brocht. Clausen waard offsjeel oanklage, mar noch foar de útspraak yn syn saak stoar er yn de finzenis oan in hertoanfal.
Kazan (roman)
Ynhâld
It ferhaal springt dan werom nei Joan Radisson en har man, dy't weromkeard binne nei de wyldernis mei harren jonge dochter. Op in dei sjogge se Kazan draven, en de wolfshûn jout him in amerijke by harren om har te begroetsjen, mar dan klinkt yn 'e fierte it spûkgûlen fan 'e grize wolvinne, en set Kazan daliks wer ôf. It boek einiget mei Kazan en de grize wolvinne dy't skouder oan skouder op jacht geane ûnder de moanne.
Alexander Lippisch
Karriêre yn Dútslân
Lippisch siet yn in grut tal projekten dy't in grutte stap foarút betsjutten yn de ûntjouwing fan de loftfeart. Tal fan fynsten fan him en syn teem binne no noch werom te finen yn nije ûntwerpen. Hy wie in grut foarstanner fan it fleantúch sûnder sturt. Hast al syn ûntwerpen yn de Twadde Wrâldkriich hiene dy konfiguraasje. Dat joech wolris skeel mei oare fleantúchbouwers mei harren eigen ideeën oer de tastellen dy't hja ûntwikkelje woene.
Lippisch hat by ferskate fleantúchbouwers oan it wurk west, mar hie it measte súkses by Messerschmitt. Hy wie dêr de ûntwerper fan de earste brûkbere troch in raketmotor oandreaune fleanmasine, de Messerschmitt Me 163. Yn de fjouwer jier dat er dêr arbeide wie er ek ferantwurdlik foar in grut tal oare projekten foar ferskaat oan doelen.
Heptalogy
In foarbyld fan in heptalogy út 'e moderne literatuer is de Familias Regnant-rige fan Elizabeth Moon, besteande út 'e romans: Hunting Party, Sporting Chance, Winning Colors, Once a Hero, Rules of Engagement, Change of Command en Against the Odds. In oar foarbyld is de Harry Potter-rige fan J.K. Rowling, besteande út: Harry Potter and the Philosopher's Stone, Harry Potter and the Chamber of Secrets, Harry Potter and the Prisoner of Azkaban, Harry Potter and the Goblet of Fire, Harry Potter and the Order of the Phoenix, Harry Potter and the Half-Blood Prince en Harry Potter and the Deathly Hallows.
Diederik Sonoy
Biografy
Ut syn houlik mei Maria van Malsen hie er in dochter, Emmerantia. Letter troude Sonoy mei jonkfrou Johanna de Mepsche en yn 1594 lutsen se by Emmerantia yn dy't fan 1582 ôf troud wie mei Luurt of Luiert Manninga, hear fan Dijksterhuis. Trije jier letter stoar Diederik Sonoy op de boarch Dijksterhuis ûnder Piterbuorren. Hy waard beïerdige yn de Petrustsjerke fan Piterbuorren. Willem Loadewyk fan Nassau-Dillenburg wie by de begraffenis oanwêzich. Nei Sonoys dea waard it stoflik omskot fan syn oarehelte nei de tsjerke oerbrocht.
Milo Moiré
Karriêre
Yn 2015 waard Moiré oppakt troch de Frânske plysje en brocht se in nacht yn 'e sel troch, doe't se neaken mei toeristen by de Eiffeltoer posearre foar selfys. Yn jannewaris 2016 hold se solo in neaken protest yn Keulen tsjin 'e massale seksuële oantaasting fan Dútske froulju yn 'e âldjiersnacht troch allochtoane manlju.
Priveelibben
Moiré wennet yn it Dútske Düsseldorf mei har libbenspartner, de fotograaf Peter Palm (berne as P.H. Hergarten), dy't gauris meiwurket oan har keunstprojekten.
Mad Max: Fury Road
Plot
Joe wol harren beslist weromhawwe, net inkeld om't er harren as syn eigendom beskôget, mar ek om't er longeret op in soan dy't him opfolgje kin. Hy hat twa folwoeksen soannen: Corpus Colossus, dy't in goed ferstân hat mar sa'n misfoarme liif hat dat er folslein helpbehoevend is, en Rictus Erectus, in bear fan in fint dy't sûn fan liif en lidden is, mar it ferstân fan in lyts bern hat. Joe mobilisearret dêrom syn War Boys en bringt in konfoai fan wûnderlike fiertugen op 'en paad, dêr't er de efterfolging mei yn set. Troch it ôfsjitten fan ljochtkûgels ropt er de help fan Gas Town en de Bullet Farm yn. Nux, dy't net yn 'e Sitadel efterbliuwe wol, set Max mei keatlings foar op syn auto fêst, sadat de bloedtransfúzje ûnderweis trochgean kin.
Södermanlands län
Geografy
Södermanlands län omfettet de westlike en súdlike parten fan it lânskip Södermanland.
Mad Max: Fury Road
Untfangst
Oan 'e oare kant moast Mick LaSalle fan The San Francisco Chronicle net folle fan Mad Max: Fury Road hawwe. Hy hie wol lof foar de kamerarezjy en it aktearjen fan Charlize Theron, mar kwalifisearre de film as gehiel as "ien lange, saaie efterfolging".
Soldaat
In soldaat yn oplieding hjit in rekrút, en in âld-soldaat in feteraan. Soldaten komme foar by de lânmacht en de loftmacht. De ekwivalinte stannen by de marine, de mariniers en de maresjesee binne matroas, marinier, resp. maresjesee. Mei-inoar wurde dy saneamde ûngraduëarre stannen ek manskippen neamd. Sy fersoargje alle legere útfierende taken en binne ynsetber foar ûnderskate tsjinsten binnen de ienheid fan it kriichsmachtsûnderdiel dêr't se ta hearre.
Burg Hohlenfels
Burg Hohlenfels is in boarch yn Mudershausen yn de Rhein-Lahn-Kreis yn de Dútske dielsteat Rynlân-Palts. De boarch is in partikulier besit en wurdt bewenne. Ut en troch wurde der bysûndere útstallings organisearre.
Ceresdorp
Ceresmar
thumb|De Ceresmar (mei reade pylk) en de fabryksgebouwen fan Philips Philips hat yn de fyftich jier fan syn oanwêzigens foar in soad wurkgelegenheid yn Stedskanaal soarge. Mar yn de Ceresmar, dat tusken de Cereskaai en de fabriken fan Philips leit, hat Philips jierrenlang ôffal en jiske smiten. Wiidweidich ûndersyk hat sjen litten dat lekkende fetten de boaiem fan de mar en it wetter fersmoargen. Fierder ûndersyk, finansiere troch de gemeente Stedskanaal, it wetterskip Hunze en Aa's en Philips, moat sjen litte wat der skielk mei de mar barre moat.
David Pendleton Oakerhater
David Pendleton Oakerhater (Sjajinske namme: Okehate ("Sinnedûnser"); Yndiaansk Territoarium, ±1847 – Watonga (Oklahoma), 31 augustus 1931) wie in Yndiaansk kriger fan 'e stamme fan 'e Súdlike Sjajinnen, dy't yn 'e Oarloch fan de Reade Rivier tsjin 'e Feriene Steaten focht. Hy waard neitiid as kriichsfinzene yn Floarida fêstholden, dêr't er aktyf wie as tekener en him ûntjoech ta ien fan 'e grûnlizzers fan 'e moderne Yndiaanske keunst. Letter learde er foar predikant en wurke er as episkopaalsk sindeling ûnder de Yndianen yn Oklahoma. Yn 1985 waard Oakerhater de earste Yndiaan dy't troch de Episkopaalske Tsjerke yn de Feriene Steaten fan Amearika hillich ferklearre waard.
Jonkheid en krigersjierren
Yn 1874 wie Oakerhater oanwêzich by in oanfal op 'e delsetting Adobe Walls, yn noardlik Teksas, dêr't har kolonisten nei wenjen set hiene dy't bizons streupten, mei it weidzjen fan harren fee gjin fretten foar it wyld oerlieten dêr't de Yndianen fan ôfhinklik wiene en dêropta ek noch hynders fan 'e Yndianen stielen. Under dy saneamde Twadde Slach by Adobe Walls, foelen sa'n 700 krigers fan 'e Komansjen, Kiowa en Súdlike Sjajinnen ûnder lieding fan it opperhaad Quanah Parker de útbuorren oan, mar moasten it lykwols ôflizze tsjin 'e bettere wapens fan 'e 29 blanke ferdigeners. Dit treffen wie ien fan 'e oanliedings foar de Oarloch fan 'e Reade Rivier (1874-1875).
Finzenskip yn Fort Marion
De libbensomstannichheden yn it âlde fort wiene yn 't earstoan abominabel. Sa sliepten de finzenen op 'e stiennen flierren fan har fochtige sellen, dy't allegear útkamen op it binnenplak. Ferskaten fan harren kamen yn 'e earste wiken om. Mar Pratt wurke hurd om it bestean yn Fort Marion te ferbetterjen. Hy bemachtige legerunifoarmen om 'e finzenen yn te klaaien, liet harren de keatlings ôfslaan dy't har oan it begjin fan 'e reis oanmetten wiene, en soarge dat der bêden kamen. Ek sette er de finzenen oan it wurk om op it binnenplak in houten barak te bouwen dêr't se sliepe koene. Letter, doe't der in beskate mjitte fan betrouwen ûntstien wie, helle Pratt syn superieuren oer om 'e Yndianen stikkene gewearen te jaan en liet er se op wacht stean, en noch wer letter mochten se ek putsjes opknappe bûten it fort, foar de pleatslike befolking.
Apsis
Keizer Konstantyn de Grutte fan it Romeinske Ryk, de earste kristlike keizer, liet in de fjirde iuw de earste tsjerken mei in apsis bouwe. De apsis, it plak dêr't ynearsten de rjochter of bestjoerder siet, waard it plak foar de biskop of de preester.
Blekinge län
Blekinge län (letterlik: "Provinsje Blekinge") is ien fan de 21 provinsjes fan Sweden en leit yn it súdeasten fan it lânsdiel Götaland. It provinsjesbestjoer is fêstige yn Karlskrona.
Dalarnas län
Dalarnas län (letterlik: "Provinsje De Dellingen"), oant 1 jannewaris 1997 Kopparbergs län (letterlik: "Provinsje Kopparberg"), is ien fan de 21 provinsjes fan Sweden en leit yn it noarden fan it lânsdiel Svealand. De provinsje beslacht suver itselde gebiet as it lânskip Dalarna en har bestjoer is fêstige yn Falun. De grutste stêd fan Dalarnas län is lykwols Borlänge.
San Jose (Kalifornje)
Demografy
Neffens gegevens fan 'e folkstelling fan 2010 wie doe 10,1% fan 'e ynwenners fan San Jose boppe de 65 jier, wylst 24,8% jonger as achttjin jier wie. Fan alle húshâldings bestie 27,2% út ien persoan. Wat de etnyske opbou fan 'e befolking oangiet, dy wie yn 2010 sa: 33,2% Latino's (mei as grutste subgroep 28,2% Meksikanen); 31,7% Aziaten (mei as grutste subgroepen 10,4% Fjetnamezen; 6,7% Sinezen en 5,6% Filipinen); 28,7% blanken; 2,9% swarten; 0,3% Yndianen; 3,2% oaren of fan mingd etnysk komôf.
Fryslân Sjongt
Yn 2000 publisearre de Afûk de alfde printinge fan Fryslân Sjongt. Dêryn steane 149 ferskes, dy't yn 'e ynhâldsopjefte opdield binne yn tsien rubriken:
Kobe Bryant
Kobe Bean Bryant (Philadelphia, Pennsylvania, 23 augustus 1978 - Calabasas (Kalifornje), 26 jannewaris 2020) wie in Amerikaanske eardere basketbal-spiler, dy't syn folsleine tweintichjierrige profkarriêre foar de Los Angeles Lakers spile. Mei de Lakers waard Bryant fiif kear kampioen yn de NBA. Syn heit, Joe "Jellybean" Bryant, hat ek in ferline yn de NBA: hy spile foar de Philadelphia 76ers, de San Diego Clippers en de Houston Rockets.
Mear kampioenskippen
Dêr kaam feroaring yn doe't de Lakers yn it seizoen 2007/2008 fersterking krigen: Pau Gasol kaam oer fan de Memphis Grizzlies. De Lakers einigen op it earste plak yn de Western Conference en Bryant waard útroppen ta MVP: de meast weardefolle spiler. Nei't de Lakers yn de play-offs Denver Nuggets, Utah Jazz en San Antonio Spurs, wêrtroch't de ploech foar it earst sûnt 2004 wer yn de finale stienen. Dêryn wiene de Boston Celtics fan Paul Pierce, Kevin Garnett en Ray Allen te sterk.
Skåne län
Skåne län (letterlik: "Provinsje Skania") is de súdlikste provinsje fan Sweden en leit yn it lânsdiel Götaland. De haadstêd fan de provinsje is Malmö, mar it provinsjebestjoer hat ek kantoaren yn Kristiansand.
Tsjerke fan Adorp
Ynterieur
By de ferbouwing fan 1667 waard it hjoeddeiske balkeplafond ynbrocht. De romaanske finsters waarden fergrutte en krigen glês-yn-leadramen. By dy ferbouwing krige de tsjerke ek de tsjintwurdige ynrjochting. Preekstoel, dooptún, tsjerkebanken, koerhek, offerblok en nachtmielstafel datearje allegear út dy tiid. De âldste grêfstien yn de tsjerke is fan Albert Koenders († 1561). Oare grêfstiennen binne 17e en 18e-iuwsk.
Noordermolen (Noardbroek)
De Noardermûne (offisjeel: Noordermolen) is in poldermûne yn it buorskip Noardbroeksterhamrik, eastlik fan it Grinslânske Noardbroek.